钦定古今图书集成/明伦汇编/闺媛典/第321卷 > 皇清五十四 > 余光杰妻吴氏
## 钦定古今图书集成/明伦汇编/闺媛典/第321卷 > 皇清五十四 > 余光杰妻吴氏

按《西安县志》：“吴氏，吴良弼女，余光杰妻。年十五，字余。夫亡，年二十三，三子皆幼。明末城破，氏携子奉老姑匿敝楼复屋，以糗糒哺姑与儿。氏饿已三日，适为掠卒窥见，举槊将刺之，氏遽投楼下死，卒去。久之复苏，竟折一臂。庚寅戊子间，衢郡洊饖竭，辛苦拮据，仅给孤子𫗴粥，己常竟日不粒。晚年三子成立，犹常和泪” 教诫。闻者感动。年五十一卒。